शीर्षक: टिकटॉक: अमेरिकेत येत्या 48 तासांमध्ये टिकटॉक आणि विचॅट बंद होणार\nवरील काल्पनिक लेखाचे शीर्षक दिल्यास, लेखाची कल्पना करा.\n
अमेरिकेच्या वाणिज्य मंत्रालयाने ही दोन्ही अॅप्स यूएस अॅप्स स्टोअरवरुन काढली जातील. अमेरिकन लोक ते डाऊनलोड करू शकणार नाहीत.

राष्ट्राध्यक्ष डोनाल्ड ट्रंप शेवटच्या क्षणी समझोत्याला राजी झाले तरच हा निर्णय थांबू शकेल.

चिनी अॅप्स अमेरिकेच्या राष्ट्रीय सुरक्षेसाठी धोकादायक ठरू शकतात. या कंपन्या अमेरिकेन लोकांचा खासगी डेटा चीनला देऊ शकतात अशी भीती त्यांना वाटते. अर्थात चीन आणि चिनी कंपन्यांनी हे आरोप सतत फेटाळले आहेत.

भारतापाठोपाठ अमेरिकेतही टिकटॉकवर बंदी आणली गेलीय. 7 ऑगस्ट रोजीच अमेरिकेचे राष्ट्राध्यक्ष डोनाल्ड ट्रंप यांनी टिकटॉकवरील बंदीच्या आदेशावर स्वाक्षरी केली.

या बंदीविरोधात टिकटॉक आता कायद्याचे दार ठोठावणार आहे. याच आठवड्यात ट्रंप प्रशासनानं घातलेल्या बंदीविरोधात टिकटॉक कंपनीकडून कायदेशीर कारवाईला सुरुवात केली जाण्याची शक्यता आहे.

7 ऑगस्ट 2020 रोजी डोनाल्ड ट्रंप यांनी ज्या आदेशावर स्वाक्षरी केली, त्यानुसार चीनमध्ये निर्माण झालेल्या टिकटॉक आणि विचॅट या व्हीडिओ शेअर करणाऱ्या सोशल मीडिया अॅप्सवर येत्या 45 दिवसांत म्हणजेच 15 सप्टेंबरपर्यंत अमेरिकेत बंदी येण्याची शक्यता आहे. 

ही बंदी टाळण्यासाठी चीनमधल्या या अॅप्सच्या मालकांना त्यांची यातली भागिदारी अमेरिकन व्यावसायिकांना विकावी लागणार असल्याची अटही ट्रंप यांनी आदेशात घातली आहे. यासाठी 15 सप्टेंबरपर्यंतची मुदत त्यांच्या हातात आहे.

मुख्य म्हणजे 45 दिवसांनंतर जर अमेरिकेतल्या कोणीही जर टिकटॉक किंवा वी-चॅटचा वापर केला तर त्यांच्या कायदेशीर कारवाई करण्याचे संकेतही या आदेशात देण्यात आले आहेत.

एकट्या अमेरिकेत टिकटॉकचे 8 कोटी युजर्स आहेत. त्यामुळे बंदीचा अर्थातच टिकटॉकला मोठा फटका बसण्याची शक्यता आहे.

टिकटॉक राष्ट्रीय सुरक्षेसाठी धोकादायक - ट्रंप प्रशासन

टिकटॉक अॅपकडे गेलेल्या डेटाचा अॅक्सेस चीनच्या कम्युनिस्ट पार्टीला मिळत असल्याचा दावाही ट्रंप प्रशासनाने केला आहे. यामुळे अमेरिकन नागरिकांची माहीती चीनच्या सरकारला मिळत असून हा राष्ट्रीय सुरक्षेसाठी धोका असल्याचं त्यांनी म्हटलंय.

बाईट डान्स कंपनीने याबद्दल म्हटलंय की, "आम्ही गेले वर्षभर आमच्या कामाची माहीती ट्रंप प्रशासनापर्यंत पोहचवण्याचा प्रयत्न करत आहोत. पण, त्यांच्याकडून लक्ष दिलं गेलेलं नाही. उलट त्यांनी आतापर्यंत आमच्याबाबतीत घेतलेले निर्णय एकतर्फी आहेत. त्यामुळे योग्य आणि न्यायाची बाजू सावरून धरण्यासाठी...